Šv. Augustino bažnyčia (Manila)

Šv. Augustino bažnyčia (tag. Simbahan ng San Agustin) – bažnyčia Filipinuose, Maniloje. Viena iš seniausių bažnyčių Filipinuose ir vienintelis išlikęs pastatas po Intramuros sunaikinimo per Manilos mūšį (1945 m.). Bažnyčia pastatyta tarp 1587 ir 1606, ją įkūrė ir iki šiol prižiūri Augustinai. Bažnyčia turi 14 koplyčių ir trompe-l'oeil lubas, šalia jos yra nedidelis Augustinų prižiūrimas muziejus. Po bažnyčia palaidoti ispanų konkistadorai Migelis Lopesas de Legaspis, Chuanas de Salsedas ir Martinas de Goitis. Šv. Augustino bažnyčia, kartu su kitomis trimis senovinėmis Filipinų bažnyčiomis, yra UNESCO pasaulio paveldo objekto „Barokinės Filipinų bažnyčios“ dalis.